Amalie Vinther tog bronzemedalje i 400 meter fri ved VM for atleter med handicap.

Dansk Handicapidræt Idræts-Forbund fik på mesterskabernes tredjedag sin første svømmemedalje, da Amalie Vinther ikke blot slog den danske rekord på 400 meter fri, men også svømmede hurtigt nok til at blive nummer tre i finalen. - Det er en fantastisk følelse, og jeg er ekstrem glad og lettet. Det at kunne slå ind og se, at jeg blev nummer 3, var en lettelse på grund af alt mit hårde slid gennem den lange sæson. Mit mål var ny dansk rekord, og at det så også rækker til en medalje er fantastisk, sagde Amalie Vinther efter at have sikre sig podiepladsen. Thisted-svømmeren brugte fem minutter og 10,66 sekunder på at tilbagelægger de 400 meter. Det var 10 sekunder hurtigere end den hidtidige danske rekord.